हादसों का मल्लाह चौक, पलटा ट्रक, सामान बिखरा
खाकीशाह मलंग दरगाह बने मल्लाह चौक के पास शनिवार को एक ट्रक असंतुलित होकर पलट गया। जानकारी देते हुए ट्रक मालिक रामपाल ने बताया कि वह बद्दी की एक फैक्टरी से टूथपेस्ट लेकर अंबाला जा रहा था। सुबह करीब 8 बजे जैसे ही वह खाकी शाह मलंग दरगाह के पास पहुंचा तो ट्रक असंतुलित होकर पलट गया। गनीमत रही कि किसी तरह के जान-माल का नुकसान नहीं हुआ। बता देें इस समय स्कूल, कालेज, आफिस जाने के लिए कई लोग इसी चौक पर कन्वेंस के लिए खड़े रहते हैं। गौरतलब है कि उक्त चौक पर माह में दो-तीन हादसे होते ही रहते हैं। इस चौक पर हुए हादसों में कई लोग अपनी जान तक गवां चुके हैं। विधायक लतिका शर्मा ने गत वर्ष एनएचएआई के अधिकारियों से उक्त चौक पर गोलचक्कर की जगह लाइटंे लगाने के लिए कहा था, लेकिन अभी तक इस पर कोई कार्रवाई नहीं हुई।
bho_Deva hin_Deva